CELEX: 32021D1027
Language: fi
Date: 2021-06-22 00:00:00
Title: Neuvoston päätös (EU) 2021/1027, annettu 22 päivänä kesäkuuta 2021, nimittävän viranomaisen ja palvelussopimukset tekevän viranomaisen toimivallan antamisesta Euroopan komissiolle – henkilökohtaisten etuuksien hallinto- ja maksutoimisto (PMO) – ammattitauti- tai tapaturmavakuutuksen osalta

24.6.2021   
               
               
                  FI
               
               
                  Euroopan unionin virallinen lehti
               
               
                  L 224/29
               
            
         NEUVOSTON PÄÄTÖS (EU) 2021/1027,
         annettu 22 päivänä kesäkuuta 2021,
         nimittävän viranomaisen ja palvelussopimukset tekevän viranomaisen toimivallan antamisesta Euroopan komissiolle – henkilökohtaisten etuuksien hallinto- ja maksutoimisto (PMO) – ammattitauti- tai tapaturmavakuutuksen osalta
         EUROOPAN UNIONIN NEUVOSTO, joka
         ottaa huomioon Euroopan unionin virkamiehiin sovellettavat henkilöstösäännöt ja Euroopan unionin muuhun henkilöstöön sovellettavat palvelussuhteen ehdot, jotka on vahvistettu neuvoston asetuksella (ETY, Euratom, EHTY) N:o 259/68 (1), ja erityisesti mainittujen henkilöstösääntöjen 2 artiklan 2 kohdan ja mainittujen palvelussuhteen ehtojen 6 artiklan,
         ottaa huomioon nimittävän viranomaisen ja palvelussopimukset tekevän viranomaisen määräämisestä neuvoston pääsihteeristölle ja päätöksen 2013/811/EU kumoamisesta 6 päivänä helmikuuta 2017 annetun neuvoston päätöksen (EU) 2017/262 (2),
         sekä katsoo seuraavaa:
         
                     (1)
                  
                  
                     Euroopan unionin virkamiehet ja unionin muu henkilöstö on vakuutettu ammattitautien tai tapaturmien varalta Euroopan unionin virkamiehiin sovellettavien henkilöstösääntöjen, jäljempänä ’henkilöstösäännöt’, 73 artiklan ja Euroopan unionin muuhun henkilöstöön sovellettavien palvelussuhteen ehtojen, jäljempänä ’palvelussuhteen ehdot’, 28 ja 95 artiklan nojalla. Henkilöstösääntöjen 73 artiklan mukaisesti kyseisen vakuutuksen ehdot ovat yhteisissä määräyksissä, jotka on vahvistettu Euroopan unionin tuomioistuimen presidentin 13 päivänä joulukuuta 2005 vahvistamalla asiaa koskevalla kaikkien toimielinten yhteisellä sopimuksella.
                  
               
                     (2)
                  
                  
                     Euroopan komission henkilökohtaisten etuuksien hallinto- ja maksutoimisto (PMO) vastaa komission ja – yksikön tason sopimusten mukaisesti – tiettyjen muiden unionin toimielinten ja elinten henkilöstön rahallisten etuuksien hallinnosta ja maksamisesta.
                  
               
                     (3)
                  
                  
                     PMO:n ja neuvoston pääsihteeristön välillä 3 päivänä toukokuuta 2019 tehdyn yksikön tason sopimuksen mukaisesti PMO vastaa henkilökohtaisten etuuksien, eläkeoikeuksien ja työttömyysetuuksien hallinnoinnista ja maksamisesta neuvoston pääsihteeristön henkilöstölle. PMO käyttää näillä aloilla tiettyä nimittävän viranomaisen ja palvelussopimukset tekevän viranomaisen toimivaltaa neuvoston päätöksen (EU) 2019/792 nojalla (3).
                  
               
                     (4)
                  
                  
                     Toukokuun 3 päivänä 2019 tehdyssä yksikön tason sopimuksessa muun muassa määrätään, että PMO:n tarjoamien palvelujen soveltamisala voidaan laajentaa kattamaan neuvoston pääsihteeristön henkilöstön ammattitauti- tai tapaturmavakuutusten hallinta. Koska vakuutusta koskevat ehdot ovat kaikille toimielimille yhteiset ja koska PMO:lla on tarvittavat valmiudet ja kokemus, on asianmukaista antaa tällaiset palvelut PMO:n hoidettaviksi.
                  
               
                     (5)
                  
                  
                     Jotta tällaisten palvelujen siirtäminen tulisi voimaan, neuvoston olisi annettava nimittävälle viranomaiselle ja palvelussopimukset tekevälle viranomaiselle kuuluva tähän liittyvä toimivalta neuvoston pääsihteeristön henkilöstön osalta PMO:lle.
                  
               
                     (6)
                  
                  
                     Neuvoston pääsihteeristön henkilöstön oikeusvarmuuden takaamiseksi olisi tehtävä selväksi, että ammattitauti- tai tapaturmavakuutusta koskevat vaatimukset ja valitukset jätetään Euroopan komissiolle. Samaa tarkoitusta varten olisi tehtävä selväksi, että kanteet Euroopan unionin tuomioistuimessa nostetaan komissiota vastaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Siirretään henkilöstösäännöissä nimittävälle viranomaiselle ja palvelussuhteen ehdoissa palvelussopimukset tekevälle viranomaiselle myönnetty toimivalta neuvoston pääsihteeristön henkilöstön osalta Euroopan komission henkilökohtaisten etuuksien hallinto- ja maksutoimistolle (PMO) henkilöstösääntöjen 73 artiklan ja palvelussuhteen ehtojen 28 ja 95 artiklan soveltamisen osalta.
            
            
               2.   Tämän artiklan 1 kohdassa tarkoitettuja asioita koskevat vaatimukset ja valitukset on jätettävä komission nimittävälle viranomaiselle henkilöstösääntöjen 90 c artiklan nojalla tai komission palvelussopimukset tekevälle viranomaiselle palvelussuhteen ehtojen 46 ja 117 artiklan nojalla. Tämän artiklan 1 kohdassa tarkoitettuja asioita koskevat kanteet Euroopan unionin tuomioistuimessa on nostettava komissiota vastaan henkilöstösääntöjen 91 a artiklan ja palvelussuhteen ehtojen 46 ja 117 artiklan nojalla.
            
         
         
            2 artikla
            Tämä päätös tulee voimaan 1 päivänä heinäkuuta 2021.
         
         
            Tehty Luxemburgissa 22 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  EYVL L 56, 4.3.1968, s. 1.
         
            (2)  EUVL L 39, 16.2.2017, s. 4.
         
            (3)  Neuvoston päätös (EU) 2019/792, annettu 13 päivänä toukokuuta 2019, nimittävän viranomaisen ja palvelussopimukset tekevän viranomaisen tietyn toimivallan antamisesta Euroopan komissiolle – henkilökohtaisten etuuksien hallinto- ja maksutoimisto (PMO) (EUVL L 129, 17.5.2019, s. 3).